《邓六训导应南皮尚书师聘将之武昌内子制诗扇送行为写楚山补空赠题 其一》
清代·诸可宝

雪样齐纨月样圆，女媭短语写婵媛。送君小别三千里，昔我浮家二十年。

良马素丝方藉甚，白云黄鹄尚依然。渚宫山色描来熟，与证师门翰墨缘。

作者简介：诸可宝，字璞斋，一字迟鞠，钱塘人。同治丁卯举人，官昆山知县。有《璞斋诗集》。